alexandrainst/scandi-wiki huggingface dataset:
Jomfru

Ordet jomfru kommer opprinnelig av det tyske «Jungfrau», det vil si «ung kvinne eller frue», og kan bety flere ting:

 Seksuelt uberørt kvinne, se jomfrudom
 Ung, ugift adelsdame eller pike av fornem stand i middelalderen
 Kvinnelig hushjelp, serveringsdame o.l. på 1800-tallet, nå kun i ord som koldjomfru og husjomfru)
 Kiste med pigger på innsida brukt som torturredskap i middelalderen, også kalt jernjomfru
 Stamperedskap  til bruk f.eks. ved brolegging
 Rund trekloss til tau for stramming av vant og barduner på seilskip
 Stjernetegnet Jomfruen
 Grafisk figur omtalt som Jomfrua
 Jomfru (gammel måleenhet for volum)
 Jomfru er innen typografi en trykkside som er fri for feil
 Gammel jomfru er et kortspill
 Jomfrutur: et fartøys første rundtur etter siste prøvetur og eiers overtakelse.

Etymologi 
Ordet jomfru kommer av det tyske «Jungfrau», det vil si «ung kvinne eller frue».  Ordet kom til Norden i middelalderen som begrep for en fornem pike eller uberørt jente, jamfør jomfru Maria. Ordet ble etter hvert også tittel for ugifte adelsdamer eller unge, borgerlige jenter, omtrent med samme betydning som «frøken» fikk siden.

Et eldre og ofte litt mer litterært synonym til jomfru er ordet mø eller møy, fra det norrøne mey. Ungmøy betyr ungjente, festemøy trolovede.

Eksterne lenker
 Oppslagsordet «jomfru» i Ordbog over det danske sprog 1700-1950 (ordbakgrunn og bruk på dansk)
Samiske partier og lister

Liste over partier og lister som stiller til valg, eller har som mål å stille til valg, til det norske Sametinget.

Det norske Arbeiderparti
Finnmarkslista
Flyttsamelista
Fremskrittspartiet
Høyre
Kautokeino Fastboendes Liste
Midtre Nordland Sijdda
Midtre Nordland Tverrpolitiske Liste
Nordkalottfolket
Norske Samers Riksforbund
Samenes Folkeforbund
Samenes valgforbund
Samer bosatt i Sør-Norge
Salten sameforening-NSR
Samisk Rød Valgallianse
Senterpartiet
Sosialistisk Venstreparti
Sørsameland-lista
Åarjel læstoe
Árja
Šiella

Samisk politikk
Trond Halle

Trond Halle (født 11. juni 1952, død 7. oktober 2020) var en norsk artist. Han er mest kjent som vokalist og gitarist i bandet Baksi'a, men opptrådde også som trubadur enten alene eller sammen med andre, bl.a. Arild Skar. Trond Halle etablerte den lille sjangeren dølarock som henter inspirasjon fra rock, blues, viser og country.

Halle bodde på Harpefoss i Sør-Fron.

Diskografi

Baksi'a
Sveittluft (1981)
Bygdatrall frå Sør-Fron (1988)
Uppi baksiun (1991)
Den siste døl (1993)
Fest på Folkets hus (2000)
Fortsatt liv e Baksiun (2005)
Laiv (2008)
Midt e ver'n (2010)
Bli Der E E (2017)

Singler
Uppi baksi'un/Night Driver (1981)

Popgruppa Asbjørn
Dølalåt (1979)

Deltar på
 Hans Løkken: Augun dine (1987)
 Arild Skar: Langt frå by'n (2002)

Referanser 

Norske rockemusikere
Norske gitarister
Trubadurer
András Báthory

András Báthory  (født 1566 i Szilágysomlyó ved Erdély i Ungarn, nå i Romania; myrdet i 28. oktober 1599 i Csíkszentdomonkos) var en av Den katolske kirkes kardinaler. Han vokste opp i Polen og ble biskop av Ermland.

Han ble kreert til kardinal den 4. juli 1584 av pave Gregor XIII, med Sant'Adriano al Foro som tittelkirke.

Báthory ble senere greve av Transilvania.

Referanser

Eksterne lenker 
 
  The Cardinals of the Holy Roman Church

Ungarske kardinaler
Ungarske katolske biskoper
Andras
Personer fra Harghita
Spesialsykehuset for epilepsi

Spesialsykehuset for epilepsi (SSE) (fram til 1. januar 2002 Statens senter for epilepsi) på Valler i Bærum var ett av 4 somatiske sykehus eid av staten. 

Senteret ble etablert av diakonene i 1905 og flyttet til Solberg gård i Bærum i 1912. Fra 1922 har stedet vært i Statens eie. I 1954 åpnet en ny klinikk for epileptiske barn på området; klinikken var bygget av Norges Røde Kors, som overrakte den det ferdige anlegget til Staten. Ved åpningen i 1954 hadde kurklinikken plass til 36 barn, fordelt på to paviljonger.

Fra 2002 ble institusjonen en del av Helse Sør. Fra 1. juli 2005 ble senteret en del av Nevroklinikken på Rikshospitalet-Radiumhospitalet og etter 2009 en del av Klinikk for kirurgi og nevrofag i Oslo universitetssykehus. I dag er navnet Avdeling for kompleks epilepsi - SSE.

Sykehuset har ca. 250 ansatte og 80 senger. I tillegg er det en egen enhet med 10 senger for langtidsmonitorering av pasientenes hjerneaktivitet. For diagnostikk og behandling av epileptiske og epilpesiliknende anfall mottar SSE pasienter fra hele landet. I tillegg får pasientene en tverrfaglig vurdering og behandling av de mange uheldige følger epilepsi kan ha. 

SSE har følgende godkjente nasjonale behandlingstjenester (landsfunksjoner)  

 Landsfunksjon for preoperativ utredning ved epilepsikirurgi. Av de pasienter som ikke oppnår anfallskontroll ved bruk av legemidler, kan ca. 30 % hjelpes med epilepsikirurgi. I Norge opereres ca. 25 personer hvert år. SSE har et tett samarbeid med Nevrokirurgisk avdeling ved Rikshospitalet i dette pasientløpet og har ansvar for denne landsfunksjonen sammen med Nevrokirurgisk avdeling.  
 Landsfunksjon for utredning og behandling av komplekse epilepsier.  
 Nasjonal behandlingstjeneste for kompleks epilepsi med behov for høyspesialisert behandling:  
 PNES (psykogene ikke-epileptiske anfall). Diagnostikk og psykologisk/psykiatrisk utredning, behandling og oppfølging av pasienter med epilepsiliknende anfall uten hjerneorganiske årsak.
Multiprofesjonell, medisinsk, pedagogisk og psykologisk utredning av pasienter som i tillegg til epilepsi har problemer av nevrologisk, kognitiv, psykiatrisk, pedagogisk og/eller psykososial art.
Ketogen eller modifisert ketogen diett - behandling
Epilepsi og autisme

SSE har også ansvar for Regionalt kompetansesenter for epilepsi og autisme.

Referanser

Eksterne lenker 
  Epilepsisenteret - SSE
  Regionalt kompetansesenter for epilepsi og autisme
 Oslo universitetssykehus HF
 

Sykehus i Norge
Byggverk i Bærum
Helse- og sosialtjenester i Viken
Oslo universitetssykehus
Tran

Tran er en olje som utvinnes av fiskelever, og som er rik på vitamin A, vitamin D og umettede fettsyrer. Tran er en av få naturlige kilder til vitamin D i kosten i Norge. Tran har også en høy konsentrasjon av omega-3 fettsyrer, som sies å ha gunstig helseeffekt på blant annet hjerte og kretsløp, ledd og huden.

Fokuseringen på omega-3 fettsyrer som kosttilskudd har økt etterspørselen etter tran de siste årene. En NTNU-studie fra 2007 har imidlertid påvist at regelmessig inntak av tran fordoblet risikoen for utvikling av osteoporose og påfølgende beinbrudd. Siden 2001 er A-vitamin-innholdet i tran blitt redusert med 75 % i håp om å unngå denne bieffekten.

Råstoffet

Tradisjonelt er det leveren fra ulike arter av torskefisk som utnyttes til tran, og den produseres både i tradisjonelle trandamperier og ved industriell produksjon. Historisk har tran vært et biprodukt fra tørrfiskproduksjonen, og trandamperier har vært vanlige i fiskeværene på kysten. Opprinnelig ble tran framstilt ved at store kar ble fylt med torskelever og satt ut i sola. Når leveren råtnet, fløt tranen opp til overflaten. Tranen i det øverste laget var gul og hadde en mild smak, men resten var brunaktig, med vond lukt og smak.

På 1800-tallet ble brugdefiske drevet bare på grunn av leveren som gikk til tranproduksjon.

Historikk

Historisk har tran vært en viktig fettressurs med bred anvendelse. Tran ble brukt som brensel i tranlamper (kole), og som lærimpregnering. Mange i fiskeridistriktene produserte sin egen maling basert på hjemmelaget tran. Mange malingfabrikker var faktisk lokalisert nær fiskeridistriktene fordi tran var deres viktigste råstoff, dette gjelder for eksempel fabrikkene Grip og Gjøco, begge på Nordmøre.

I 1854 innførte apotekeren Peter Möller en ny, revolusjonerende metode for tranproduksjon. Trandampingsmetoden gikk ut på at torskeleveren ble varmet opp ved hjelp av damp. Rundt 50 % av fettet i leveren ble utnyttet til medisintran, resten ble brukt til andre formål, som for eksempel belysningsolje og fôrtilskudd. Trandamperiene produserer råtran, som så blir renset i fem omganger før tranen blir tappet på flasker. I dag produseres tran også ved sentrifugering av torskeleveren, med eller uten oppvarming, og nesten alt leverfettet utnyttes til tran.

Helse
Helsedirektoratet anbefaler tran hver dag året rundt på grunn av vitamin D-innholdet.

Inntak av tran idag
I 2009 ble det solgt 1,6 millioner flasker med tran, noe som tilsvarer 130 millioner i salg i salgsenheter i Norge.

Risiko
Det advares mot inntak av tran og andre kilder til omega-3 i kombinasjon med legemiddelet Marevan.

Referanser

Eksterne lenker
 
Peter Möller, Bedriftens 150 år lange historie
 Veslemøy Nestvold: «Sunt i 150 år». (Artikkel i Teknisk Ukeblad, 06.05.2004.)
Apotek 1 om tran.

Oljer
Helse
Fiskeprodukter
Hugenotter

Hugenotter er betegnelsen på tilhengerne av den reformerte lære i Frankrike. Hugenottene baserte sin kirke på Jean Calvins lære.

Ordet hugenott (fransk huguenot) stammer fra 1500-tallet og skal visstnok være avledet av det tyske Eidgenosse («forbundsfelle»), på grunn av båndene til den sveitsiske reformasjon. Først ble ordet brukt som skjellsord av motstanderne, men senere ble det tatt i bruk av hugenottene selv.

Hugenottene ble forfulgt av de franske kongene og andre katolske makthavere. En massakre på en hugenottisk menighet i Vassay i 1562 gav støtet til en 30-årig religionskrig i Frankrike. Den verste hendelsen i denne krigen er kjent som Bartolomeusnatten. Den 24. august 1572 ble det satt i gang et blodbad i Paris der flere tusen hugenotter ble drept.

Ediktet i Nantes gav i 1598 hugenottene visse fristeder. Senere ble de igjen utsatt for sterkt press fra den franske kongen, og i 1685 ble ediktet i Nantes opphevet. Mellom 200 000 og 250 000 hugenotter emigrerte på grunn av forfølgelsene. Særlig dro de til Sveits og mange stater i dagens Tyskland (hovedsakelig Brandenburg-Preussen, som de kom til å sette et sterkt preg på), England, Nederland og Nord-Amerika. Noen hugenotter kom til Norge der for eksempel slektene Faye og Michelet nedstammer fra hugenotter. Denne utvandringen var et stort tap for Frankrike, ettersom hugenottene var dyktige borgere. 

Først ved den franske revolusjon i 1789 fikk hugenottene fulle borgerrettigheter.

Kjente hugenotter
Peter Carl Fabergé, russisk juvelér
Theodor Fontane, tysk dikter og forfatter
Nicolaus Harnoncourt, amerikansk dirigent
Gustaf de Laval, svensk ingeniør og oppfinner
Sheridan Le Fanu, irsk forfatter
Lothar de Maizière, tysk politiker
Thomas de Maizière, tysk politiker
Friedrich Karl von Savigny, tysk jurist
Anton Friedrich Justus Thibaut, tysk jurist
Chris Gueffroy, det siste offeret for Berlinmuren

Se også
Potsdam-ediktet

Eksterne lenker
 http://www.hugenotten.de/

 
Protestantisme
Frankrikes historie
MR

MR, mR eller mr kan ha flere betydinger:

 MR, forkortelse for magnetisk resonans, herunder:
 magnetresonanstomografi (MRI), en teknikk for medisinsk bildediagnostikk.
 Kjernemagnetisk resonans (NMR), en fysikalsk-kjemisk teknikk for strukturbestemmelse av kjemiske forbindelser

 MR, megarøntgen (1 000 000 R), måleenhet for ioniserende stråling
 mR, millirøntgen (0,001 R), måleenhet for ioniserende stråling

 mr, forkortelse for engelsk mister, herre

 Forkortelse for ungarske Magyar Rádió

 Forkortelse for McCune-Reischauer, system for romanisering av koreansk
 Forkortelse for menneskerettigheter
 MR er i bilens verden en betegnelse på modeller med midtstilt motor og bakhjulsdrift (Mid engine - Rear wheel drive = MR).
Sagittalplan

Sagittal er et av tre hovedplan brukt i romlig beskrivelse i medisin. Det er planet som går forfra – bakover og ovenfra – nedover. Det vil altså kunne dele nesen i 2 like deler. De andre planene er axial og coronal

Helse
Steinau an der Straße

Steinau an der Straße er en by i den tyske delstaten Hessen. Tillegget «an der Straße» kommer av at byen ligger ved via Regia (kongeveien), den gamle handelsveien mellom Frankfurt am Main og Leipzig. Det tjener også til å skille byen fra andre steder med navnet Steinau. Byen ligger i en dal ved elven Kinzig.

Brødrene Grimm bodde her fra 1791–1796. Huset de bebodde ble bygget i 1562 og er en av byens severdigeter.

Bilder

Referanser

Eksterne lenker 
 

Byer i Hessen
Main-Kinzig-Kreis
Tautologi (logikk)

En tautologi er et utsagn som med logisk nødvendighet er sant. Det betyr at tautologier ikke har noe empirisk innhold; de evner ikke å forklare noe fenomen i naturen, fordi deres sannhetsgehalt kan begrunnes rent formelt, uten referanse til verden.

Eksempler på tautologier er utsagn av typen
Hvis A, så A (sirkelslutninger)
eller
A eller ikke-A (loven om den ekskluderte tredje).

Utsagnet «det blir regn i dag, eller så kommer det ikke til å regne i dag» handler for eksempel bare tilsynelatende om vær.
Men fordi den alltid er sant, inneholder den ikke noen informasjon om verden.

Det motsatte av en tautologi er en kontradiksjon.

Se også
 Pleonasme, uttrykk med en overflødig gjentakelse («smør på flesk»)
 Selvreferanse

Logikk
Filosofiske begreper og metoder
Mågerø

Mågerø er ei halvøy og en matrikkelgård i Færder kommune i Vestfold, nordøst på øya Tjøme ved Oslofjorden. Gårdsnavnet Mågerø er også brukt som slektsnavn. 

Mågerø har båthavn, båtbyggeri og i etterkrigstiden en viktig militær luftovervåkningsstasjon. Tidlig på 1900-tallet hadde stedet et lite skipsverft som bl.a. ble brukt til vedlikehold av hvalbåter. På 1930-tallet ble Måkerøy fort opprettet av det norske kystartelleriet. Fortet ble overtatt av okkupasjonsmakten i 1940, og ble en viktig del av Oslofjord festning i etterkrigstiden.

Navn
Navnet har hatt mange ulike skrivemåter, blant annet Maurø, Maagerø, Måkerøy og nå sist Mågerø. Opprinnelsen til navnet er usikker. Uttalen, som er måg(e)re, tyder på at navnet opprinnelig var Mávareiðr, sammensatt av «máva», måkers, og «reiðr», reir. Med g i avlydsforhold til v, som stoga av stova, kan Mávareiðr ha blitt til Mågarei, og deretter Mågere. En annen mulighet er at navnet kommer av Mágarøy, med et ukjent hunkjønnsord som førsteledd og ordet øy som andreledd. Både uttalen og de gamle skriftformene viser at navnet ikke er en dansk skrivemåte for Måkerøya, som det kan se ut til ved første øyenkast. I 1993 ble skrivemåten av navnet endret fra Måkerøy til Mågerø.

Luftovervåkingsstasjon

Luftforsvarets stasjon Mågerø eller Control and Reporting Centre (CRC) Mågerø er en av kommunens største arbeidsplasser.  Mågerø hadde i over 40 år tre umiskjennelige radardomer som landemerke, synlig for båttrafikk og andre. Disse ble fjernet sommeren 2006.

Kongelig feriested
På Mågerø ligger også kongefamiliens private feriebolig tegnet av Lund Hagem Arkitekter og landskapsarkitekt Gullik Gulliksen AS. Ferieboligen ble ferdigstilt i 1993. Av sikkerhetsmessige grunner er den plassert ved det militære området.

Se også
 Luftforsvarets stasjon Mågerø

Eksterne lenker
 Forsvaret om Luftforsvarets kontroll- og varslingsanlegg på Mågerø 
 Søkbar digitalkopi av Kongens hus : alle kongefamiliens boliger (1995, om Mågerø, Tjøme side 150–167)

Tjømes geografi
Halvøyer i Vestfold og Telemark
Landformer i Færder
Sturmgeschütz III

Sturmgeschütz III eller StuG III var en tysk stormkanon og senere kanonpanserjager fra andre verdenskrig.  På slutten av krigen var over 10 500 blitt bygget, noe som gjorde den til det mest brukte tyske kampkjøretøyet.

Den var bygget på chasiss fra stridsvognen Panzer III.

Det norske forsvaret brukte StuG III sammen med Panzer III i etterkrigstiden.

Eksterne lenker
 «Achtung Panzer!» om StuGIII  (engelsk)
 «Lexikon der Wehrmacht» om StuGIII (tysk)

Stormkanoner
Panserkjøretøyer brukt av Norges forsvar
Ranheim

Ranheim er en bydel øst i Trondheim. Ranheim tilhørte Strinda kommune før sammenslåingen med Trondheim kommune i 1964.

Stedsnavnet 
Navnet Ranheim kommer sannsynligvis fra rani i betydningen «snute» eller «spiss», noe filologene mener er betydningen bak stedsnavnet etter et høyt nes der. Det er også foreslått at navnet kan komme fra sørsamisk "Raane-", og har sammenheng med den samiske fruktbarhetsgudinnen Rana Niejta med henvisning til at det er et fruktbart område. Rune Molnes/Albert Jåma skriver at Raanegåetie kan være et samisk navn på Ranheim.

Industrihistorie 
Bydelen har historisk en sterk arbeiderbevegelse grunnet papirfabrikken som la grunnlaget for bebyggelse på stedet. Elva «Vikelva» (også kalt «Lutelva» eller «Reppen») renner gjennom bydelen, og tilgangen på rennende vann var en medvirkende årsak til at Ranheim Paper & Board (som i dag er en del av Petersongruppen) ble anlagt på Ranheim i 1884. 

Det var fabrikkingeniør L.J. Dorenfeldt (f. 1863 på Ranheim) som i 1891 planla og bygget Ranheim Papirfabrik, etter å ha blitt ansatt som driftsassistent ved Ranheim Cellulosefabrik i 1884 – samme år som cellulosefabrikken startet driften. Papirfabrikken ble bygget om i perioden 1903–1906, og ble utvidet både i 1907 og i 1912.

Idrettslag 
Bydelens idrettslag heter Ranheim Idrettslag (RIL), og er delt opp i fire avdelinger: fotball, håndball, friidrett og allidrett.

Ranheim på 2020-tallet 
Bydelen er i utvikling. Flere store byggeprosjekter er igangsatt. Blant annet er Norges andre friidrettshall bygd i tilknytning til den nye skolen i Ranheimsfjæra. Nye Ranheim skole tar 650 elever fra 1. trinn til 7. trinn. Det bygges også boliger rett ved siden av skolen på Ranheimsfjæra Vestre med 200 boliger; også Østre vil med tiden bli bygget ut. Den 6. april 2021 gjenåpnet Bane NOR Ranheim stasjon, som hadde vært stengt for persontrafikk siden 1973.

Kjente personer fra Ranheim
Bernhard Getz (1850–1901), riksadvokat, Nobelkomiteens første formann
Ernst Larsen (1926–2015), langdistanseløper
Jan Hansen (1955–), fotballspiller
Fredrik Winsnes (1975–), fotballspiller
Emil Hegle Svendsen (1985–), skiskytter

Se også
Ranheim kirke
Ranheim stasjon, jernbaneholdeplass
Ranheim Fotball, idrettsklubb
Forza Ranheim, Ranheim Fotballs supporterklubb
EXTRA Arena (tidligere DnB NOR Arena), fotballstadion

Referanser

 
Strøk i Trondheim
Erich Buschenhagen

Erich Buschenhagen (født 8. desember 1895 i Strassburg, død 13. september 1994 i Kronberg im Taunus) var tysk general under andre verdenskrig. Han var oberst og beordret til stillingen som stabssjef under infanterigeneral Nikolaus von Falkenhorst under Operasjon Weserübung. Han er mest kjent for fremforhandlingen av kapitulasjonsavtalen i 1940. Han deltok også i første verdenskrig.

Han ble belønnet med Jernkorset for sin innsats første verdenskrig og Jernkorsets ridderkors for sin innsats i andre.

Han var sovjetisk krigsfange fra 1944 til 1955.

Litteratur 
 Dermot Bradley (utg.), Karl-Friedrich Hildebrand, Markus Rövekamp: Die Generale der Heeres 1921-1945. Die militärischen Werdegänge der Generale, sowie der Ärzte, Veterinäre, Intendanten, Richter und Ministerialbeamten im Generalsrang. Band 2: v. Blanckensee-v. Czettritz und Neuhauß. Biblio Verlag. Osnabrück 1993. ISBN 3-7648-2424-7. S. 384–386.
 Wolf Keilig: Die Generale des Heeres. Podzun-Pallas-Verlag, Friedberg 1983, S. 57.

Personer fra Strasbourg
Tyske arméoffiserer
Tyske generaler
Tyskere fra første verdenskrig
Tyskere fra andre verdenskrig
Personer tilknyttet det tredje rike
Tysk militærpersonell i det tyskokkuperte Norge
Mottakere av Jernkorset (1914)
Mottakere av Jernkorsets ridderkors
Tysk militærpersonell (Hæren i Keiserrike)
Tysk militærpersonell (Hæren i Reichswehr)
Tysk militærpersonell (Hæren i Wehrmacht)
Tyske krigsfanger under andre verdenskrig
Ski-VM 1925

Ski-VM 1925 ble arrangert 4. – 14. februar i Janské Lázně i Tsjekkoslovakia.

Langrenn

18 km 
14. februar

50 km 
12. februar

Kombinert

Hopp / 18 km 
14. og 15. februar

Skihopping 
15. februar

Medaljestatistikk

Nasjoner

Kilder 
 1925 World Championships hos skisport365.com

Ski-VM
Internasjonale mesterskap i 1925
Internasjonale mesterskap i Tsjekkoslovakia
Sport i Tsjekkoslovakia i 1925
Langrenn i 1925
Skihopping i 1925
Kombinert i 1925
Langrenn i Tsjekkia
Skihopping i Tsjekkia
Kombinert i Tsjekkia
Red Bull Salzburg

For fotballklubben stiftet i 2005, se SV Austria Salzburg.

Red Bull Salzburg er en østerriksk fotballklubb fra Salzburg som spiller i den øverste ligaen i Østerrike, Bundesligaen. Navnet var opprinnelig SV Austria Salzburg, men klubben ble kjøpt opp i 2005 av Red Bull.

Klubben ble startet da klubbene FC Rapid Salzburg og FC Hertha Salzburg slo seg sammen. Fargene på draktene ble lilla og hvite, fordi de ikke ville velge noen politiske farger. I 1953 spilte de for første gang i den øverste divisjonen i Østerrike.

I 2005 ble klubben kjøpt opp av Red Bull, som har sitt hovedkontor i Salzburg. Navnet ble gjort om til Red Bull Salzburg, logoen ble gjort om slik at Red Bull-oksen ble inkorporert, og klubbfargene ble gjort om fra lilla-hvit til rød-hvit. Den nye klubbledelsen ville dessuten at stiftelsesåret skulle bli 2005, istedenfor 1933, men det østerrikske fotballforbundet sa nei. En del fans har gått sterkt ut mot alt dette, og blant annet har Initiativet for lilla og hvitt og protestklubben med det originale navnet SV Austria Salzburg blitt stiftet. Noen fans som har brukt den gamle klubbdrakta på kamp har ikke fått slippe inn.

Spillerstall 
Oppdatert 2. april 2022.

Utlånte spillere

Bilder

Referanser

Eksterne lenker 
 
 Solidaritet - andre klubbers støtte
 Utfyllende artikkel - Red Bull Salzburg - eit kapitalistisk mareritt
 Norsk støtte - Brynes supporterklubb viser sin sympati med Salzburg-fansen

Fotballag i Østerrike
Sport i Salzburg‎
Fotballag etablert i 1933
Red Bull
1933 i Østerrike
Yngve Hågensen

Yngve Helmer J. Hågensen (født 13. juli 1938 i Vardø) var leder for Landsorganisasjonen fra 1989 til 2001.

Bakgrunn og virke 
Hågensen bodde på barnehjem som barn, først i Vardø under andre verdenskrig, siden i Bærum. 14 år gammel begynte han å jobbe som visergutt i Halden, senere fikk han jobb på Saugbruksforeningen fra 1955 til 1969. På bakgrunn av aktivitet i idrett og speiderbevegelsen ble han rekruttert til fagforeningsarbeid. Han fikk jobb som distriktssekretær for LO i Møre og Romsdal og var der i fire år, fra 1969 til 1973. Da fikk han tilsvarende jobb i Oslo og Akershus før han fikk jobb i LOs sekretariat fra 1977.

Bibliografi 
Yngve Hågensen gav i 2004 ut boken Gjør din plikt, krev din rett! der han forteller om sin barndom som barnehjemsbarn og sitt yrkesliv. I boken redegjør han også for kampene mot Gro Harlem Brundtland og andre samfunnstopper.

Litteratur 
 Hvem Hva Hvor 1990. ISBN 82-516-1267-5
 Gjør din plikt, krev din rett! (2004) Hågensen, Yngve og Ekeberg, Jan Ove – Tiden forlag. ISBN 9788203229695

Referanser

Eksterne lenker 
 
 
 
 Norgesdokumentasjon har intervju med Hågensen

Ledere for Landsorganisasjonen i Norge
Personer fra Vardø kommune
Norske fagforeningspersoner
Texas Instruments

Texas Instruments Inc. er et amerikansk elektronikkonsern som ble grunnlagt i 1952. Det har 34 100 ansatte. Selskapet etablerte avdeling i Norge med oppkjøpet av Chipcon AS den 24. januar 2006. Selskapets hovedkvarter ligger i Dallas, Texas, USA.

Eksterne lenker 
 

Elektronikkselskaper
Teknologiselskaper fra USA
Etableringer i 1952
Halvlederprodusenter
Ski-VM 1927

Ski-VM 1927 ble arrangert 3. – 6. februar i Cortina d'Ampezzo i Italia.

Norge deltok ikke.

Langrenn

18 km 
5. februar

50 km 
3. februar

Kombinert

Hopp / 18 km 
5. og 6. februar

Skihopping 
6. februar

Medaljestatistikk

Nasjoner

Referanser

Kilder 
 1927 World Championships hos skisport365.com

Ski-VM
Internasjonale mesterskap i Italia
Internasjonale mesterskap i 1927
Sport i Italia i 1927
Sport i Cortina d'Ampezzo
Langrenn i 1927
Skihopping i 1927
Kombinert i 1927
Langrenn i Italia
Skihopping i Italia
Kombinert i Italia
Ski-VM 1929

Ski-VM 1929 ble arrangert 5. – 10. februar i Zakopane i Polen.

Langrenn

17 km 
8. februar

50 km 
5. februar

Kombinert

Hopp / 17 km 
8. og 9. februar

Skihopping 
10. februar

Medaljestatistikk

Nasjoner

Kilder 
 1929 World Championships hos skisport365.com

Ski-VM
Internasjonale mesterskap i 1929
Internasjonale mesterskap i Polen
Sport i Polen i 1929
Langrenn i 1929
Skihopping i 1929
Kombinert i 1929
Langrenn i Polen
Skihopping i Polen
Kombinert i Polen